

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinsko vijeće**

KLASA:

URBROJ:

Starigrad Paklenica, \_\_. \_\_\_\_\_\_\_\_ 2019. godine

Na temelju članka 30. Statuta Općine Starigrad ("Službeni glasnik Zadarske županije br. 3/18 i 8/18), Općinsko vijeće Općine Starigrad na svojoj \_\_. sjednici održanoj dana \_\_. \_\_\_\_\_ 2019. godine, donosi

**O D L U K U**

**o ispravci pogreške u Odluci o donošenju Izmjena i dopuna**

**Prostornog plana uređenja Općine Starigrad**

Članak 1.

Ispravlja se pogreška u Odluci o donošenju izmjena i dopuna Prostornog plana uređenja Općine Starigrad („Službeni glasnik Zadarske županije“ br. 18/18), na način da se u članku 106. stavku 1. briše izraz „i stambeno--poslovne“.

Članak 2.

Ova Odluka stupa na snagu osmog dana od dana objave u "Službenom glasniku Zadarske županije“.

Predsjednik

Marko Marasović, dipl. ing. građ.

Obrazloženje

Nakon stupanja na snagu Odluke o donošenju Izmjena i dopuna Prostornog plana uređenja Općine Starigrad („Službeni glasnik Zadarske županije“ br. 18/18), uočena je pogreška u tekstualnom dijelu Odluke i to u članku 106. st. 1. Navedenim članak dodaje novi članak 39b. koji propisuje uvjete za planiranje „gospodarske i stambeno-poslovne građevine“ u građevinskom području naselja. Dodatno, članak 42a. propisuje posebne uvjete za planiranje stambeno-poslovne građevine u građevinskom području naselja.

S obzirom da nije moguće imati različite uvjete za istu pojavu u prostoru, jasno se može zaključiti da izraz „stambeno-poslovne građevine“ u čl. 106. (kojim se dodaje članak 39b.) nije namjeran, a niti moguć. Slijedom navedenog, ispravlja se pogreška na način utvrđen u članku 1. ove Odluke.